**Obrazloženje uz Prijedlog Odluke o** **izmjenama Odluke o uređenju prometa na području Grada Ivanca**

Člankom 24. Zakona o komunalnom gospodarstvu ("Narodne novine" broj 68/18 i 110/18) propisano je, između ostalog, da su usluge parkiranja na uređenim javnim površinama i javnim garažama uslužne komunalne djelatnosti.

Člankom 25. stavak 1. Zakona o komunalnom gospodarstvu utvrđeno je da se pod uslugama *parkiranja na uređenim javnim površinama i u javnim garažama*podrazumijeva upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima. Pod navedenim uslugama ne podrazumijeva se pružanje usluga parkiranja na površinama i garažama koje nisu u vlasništvu jedinice lokalne samouprave.

Člankom 104. stavkom 1. Zakona o komunalnom gospodarstvu propisano je da predstavničko tijelo jedinice lokalne samouprave donosi odluku o komunalnom redu kojom se propisuje između ostalog  i uvjeti korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

Obzirom da su do sada uvjeti korištenja javnih parkirališta i površina namijenjenih za parkiranje bili regulirani Pravilnikom o načinu i naplati parkiranja na javnim parkiralištima na području Grada Ivanca (»Službeni vjesnik Varaždinske županije«, broj 4/10, 7/11, 42/11) donesenim na temelju Odluke o uređenju prometa na području Grada Ivanca („Službeni vjesnik Varaždinske županije“ 3/09 i 49/09) **kao akt gradonačelnika**, potrebno je istu Odluku u tom dijelu uskladiti sa zakonskim odredbama obzirom da je istim propisano kako se uvjeti korištenja javnih parkirališta,  javnih garaža, nerazvrstanih cesta i drugih površina javne namjene za parkiranje vozila reguliraju Odlukom Gradskog vijeća.

Slijedom navedenog, predlaže se Gradskom vijeću Grada Ivanca donošenje Odluke o izmjenama Odluke o uređenju prometa na području Grada Ivanca kao u prijedlogu.

**Upravni odjel za urbanizam, komunalne poslove i zaštitu okoliša**